ঘন কুয়াশার দাপট, কলকাতায় ব্যাহত বিমান পরিষেবা

কলকাতা: রাজ্যে শীতের দেখা না মিললেও, ঘন কুয়াশার দাপট অব্যাহত। সকাল থেকেই কুয়াশার ছাদরে মুড়ে থাকছে গোটা এলাকা। বাদ নেই কলকাতাও। গত দুদিন ধরে কলকাতায় ঘন কুয়াশার দাপট অব্যাহত। এর আগেও কুয়াশার চাদরে মুড়ে থাকতে দেখা গিয়েছিল তিলোত্তমাকে, কিন্তু বেলা বাড়ার সঙ্গে সঙ্গে দেখা মিলচ্ছিল কড়া রোদেরও। তবে বিগত দুদিন ধরে ঠিক যেন উল্টো! কুয়াশার দাপট যেন ১০ গুন বেশি শহর কলকাতায়, এমনকি বেলা বাড়ার সঙ্গে সঙ্গেও সেই কুয়াশার দাপট সমান ভাবে অব্যাহত! আর এবার সেই কারণেই ব্যহত হল কলকাতার বিমান পরিষেবা। জানা যাচ্ছে, কুয়াশার কারণে দৃশ্যমানতা ৫০ মিটারে নেমে যায়, যার জেরে ব্যাহত হয় বিমান পরিষেবা।

আজ অর্থাৎ শুক্রবার ভোর ৪:২৮ মিনিট থেকে কলকাতা বিমান বন্দরে ব্যাহত হয় বিমান পরিষেবা। বন্ধ থাকে বিমান ওঠানামা। শুধু তাই নয়, ঘন কুয়াশার কারণে মাঝ আকাশে চক্কর খায় বেশ কিছু বিমান। ইতিমধ্যেই বাতিল করা হয়েছে বেশ কিছু বিমান। আর হঠাৎ বিমান বাতিল হওয়ায় যেসব যাত্রীরা বিমানবন্দরে উপস্থিত হয়ে গিয়েছিলেন, সেখানেই তারা ক্ষোভ দেখান। কেন বিমান বাতিলের কথা আগে থেকে জানানো হয়নি? সাফ প্রশ্ন তাদের। বিমান বিলম্ব হওয়ায়, বিমানবন্দর জুড়ে দেখা যায় যাত্রী বিক্ষোভ।

আরও পড়ুন: অসুস্থ পার্থ চট্টোপাধ্যায়, স্থানান্তরিত করা হল আইসিইউতে

ইতিমধ্যেই আলিপুর আবহাওয়া দফতরের তরফ থেকে জানিয়ে দেওয়া হয়েছে, পর পর পশ্চিমী ঝঞ্ঝা অব্যাহত। যার জেরে রাজ্যে এই সপ্তাহে অন্তত দেখা মিলবেনা শীতের। তবে বিগত তিন চারদিন ধরে তাপমাত্রা বেশি থাকলেও, সপ্তাহান্তে অর্থাৎ রবিবার তাপমাত্রা আবার নিম্নমুখী হবে বলে জানা যাচ্ছে।

উল্লেখ্য, আলিপুর আবহাওয়া দফতরের তরফ থেকে এর আগেই রাজ্য জুড়ে ঘন কুয়াশার দাপট জারি করা হয়েছিল? কিন্তু কেন?

আলিপুর আবহাওয়া দফতরের তরফ থেকে জানানো হয়েছে, বঙ্গোপসাগর থেকে জলীয় বাষ্প ঢুকবে রাজ্যে। যার জেরে আজ সারাদিনই কুয়াশায় মোড়া থাকতে পারে সমস্ত এলাকা। কড়া রোদের দেখা পাওয়া যাবেনা খুব একটা। আজ অর্থাৎ বৃহস্পতিবার ঘন কুয়াশার দাপট বজায় থাকবে কলকাতা, হাওড়া, হুগলি, দুই ২৪ পরগনা, দুই মেদিনীপুর, দুই বর্ধমান, বীরভূম, মুর্শিদাবাদ ও নদিয়াতে।

দেখুন অন্য খবর